ICHI รูดเกือบ 4% หลังประกาศกำไรลดฮวบ!
ICHI รูดเกือบ 4% หลังประกาศกำไรลดฮวบ! ล่าสุด ณ เวลา 10.23 น. ราคาอยู่ที่ 10.30 บาท ลบ 0.40 บาท หรือ 3.74% สูงสุดที่ 10.40 บาท ต่ำสุดที่ 10.10 บาท มูลค่าซื้อขายที่ 91.28 ล้านบาท
10 พ.ย. 2559

ผู้สื่อข่าวรายงานว่า ราคาหุ้นบริษัท อิชิตัน กรุ๊ป จำกัด (มหาชน) หรือ ICHI ณ เวลา 10.23 น. ราคาอยู่ที่ 10.30 บาท ลบ 0.40 บาท หรือ 3.74% สูงสุดที่ 10.40 บาท ต่ำสุดที่ 10.10 บาท มูลค่าซื้อขายที่ 91.28 ล้านบาท ขณะที่ดัชนีตลาดหุ้นไทยโดยรวมบวก 0.49%
 
โดยราคาหุ้น ICHI ปรับตัวลดลง หลังจากประกาศผลการดำเนินงานไตรมาส 3/59 ซึ่งลดลงกว่า 72% โดยบริษัทรายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 31.91 ล้านบาท หรือมีกำไรสุทธิ 0.02 บาทต่อหุ้น ลดลง 72.77% จากช่วงเดียวกันของปีก่อนที่มีกำไรสุทธิ 117.20 ล้านบาท หรือมีกำไรสุทธิ 0.09 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 423.82 ล้านบาท หรือมีกำไรสุทธิ 0.33 บาทต่อหุ้น ลดลง 44.16% จากช่วงเดียวกันของปีก่อนที่มีกำไรสุทธิ 758.93 ล้านบาท หรือมีกำไรสุทธิ 0.58 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อน เนื่องจากบริษัทมีรายได้ลดลงตามกำลังซื้อจากภาวะเศรษฐกิจที่ซบเซา และการแข่งขันที่สูง